b'\n_START_ARTICLE_\nTorsten Frings\n_START_SECTION_\nKerjaya awal\n_START_PARAGRAPH_\nBeliau memulakan kerjaya profesionalnya di divisyen tiga, Alemannia Aachen sebelum berpindah ke Werder Bremen pada musim 1996\xe2\x80\x9397 dan membantu kelabnya ke perlawanan akhir Piala Jerman dan menewaskan FC Bayern Munich pada 1999 dan beliau tampil pada 160 perlawanan Bundesliga dan menjaringkan 15 gol untuk kelab.\n_START_SECTION_\nBorussia Dortmund\n_START_PARAGRAPH_\nPada tahun 2002, Frings telah menandatangani kontrak empat tahun dengan Borussia Dortmund dengan bayaran 10 juta euro. Perlawanan Frings untuk musim 2003-04 bermula pada 30 Januari ketika beliau bermain menentang Schalke 04, yang merupakan perlawanan pertamanya sejka mengalami kecederaan lutut semasa menentang VfL Bochum pada Julai.\n_START_SECTION_\nBayern Munich\n_START_PARAGRAPH_\nBeliau telah menjuarai gelaran domestik bersama Bayern dan telah membuat 29 penampilan liga dan sepuluh penampilan Liga Juara-Juara. Frings amat menikmati masanya di Munich dan beliau dikeluarkan dari posisinya oleh jurulatih Felix Magath.\n_START_SECTION_\nWerder Bremen\n_START_PARAGRAPH_\nPada Jun 2005, beliau sertai semula Werder Bremen dengan bayaan tertutup selepas menandatangani kontrak tiga tahun.\n_START_SECTION_\nToronto FC\n_START_PARAGRAPH_\nPada 29 Jun 2011, Frings telah mencapai persetujuan dengan kelab Toronto FC sebagai bakal pemain. Pada 27 Jun 2012, Frings menjaringkan gol MLS pertamanya pada perlawanan menentang Montreal Impact, Toronto menang 3-0. Beliau menjaringkan gol melalui sepakan percuma pada minit ke-52 sejauh 22 yard._NEWLINE_Frings terlepas aksi musim 2012 selepas mengalami kecederaan pinggul. Kemudian, Frings berkata beliau ingin kembali sebagai seorang jurulatih.\n_START_SECTION_\nKerjaya antarabangsa\n_START_PARAGRAPH_\nFrings telah terpilih dalam skuad Jerman pada aksi Piala Dunia FIFA 2002 di Korea Selatan/Jepun. Beliau sebahagian daripada pemain kontroversi kejohanan apabila beliau cuba menghalang bola daripada masuk ke gawang gol Jerman dengan menggunakan tangan._NEWLINE_Beliau terpilih dalam skuad UEFA Euro 2004 di Portugal. Skuad Jerman telah dimalukan pada kejohanan itu apabila seri bertemu Belanda dan pasukan bukan pilihan, Latvia dan tewas 1-2 kepada Republik Czech dan dilihat pasukan Jerman terkandas di peringkat kumpulan._NEWLINE_Frings termasuk dalam skuad Piala Dunia FIFA 2006 yang dihoskan oleh negara tanah airnya, Jerman. Frings menjaringkan gol keempat Jerman sejauh 30 yard pada perlawanan pembukaan Piala Dunia pada 9 Jun 2006 menentang Costa Rica, Jerman menang 4-2._NEWLINE_Berikutan kejayaan Jerman pada penentuan penalti ke atas Argentina pada 30 Jun 2006, Frings telah disaman dan digantung oleh FIFA sebanyak dua perlawanan kerana peranannya yang mencetuskan pergaduhan di antara pemain Argentina dan Jerman selepas perlawanan. Pengumuman ini diumumkan oleh FIFA sehari sebelum perlawanan separuh akhir menentang Itali pada 4 Julai 2006._NEWLINE_Frings dipanggil untuk skuad Jerman yang mengambil bahagian dalam Euro 2008 tetapi tidak dipanggil untuk skuad Piala Dunia 2010 oleh jurulatih Joachim L\xc3\xb6w. Beliau bermain pada perlawanan antarabangsa terakhirnya pada 11 Februari 2009 pada perlawanan kekalahan menentang Norway, 1-0.\n_START_SECTION_\nKehidupan\n_START_PARAGRAPH_\nFrings telah berkahwin dengan Petra dan dikurniakan dua cahaya mata iaitu Lisa-Katharina dan Lena Alina. Hobi beliau ialah meluangkan masa bersama keluarga dan menunggang motosikalnya.'